AlexejDobrolubov/national_council_slovak_2010 huggingface dataset:
19. schôdza NR SR - 3.deň - A. dopoludnia
Dátum: 2024-09-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

186. Predpokladám, že tam môžu byť nejaké problémy, ale nie som si celkom istý, že ako to rieši tento návrh zákona, to čo spomínal kolega pán Janckulík, hej, že je nejaká dualita v tom, že ako vysokú kto pokutu dáva. Lebo to mám pocit, že tento návrh zákona nerieši. Tak viete, že ak toto bol problém, tak to malo riešiť. A keď to nerieši, tak... Čiže, dobre, ak je nejaký problém, postup by mal byť taký, ako spomínal aj kolega pán Dostál. Nie všetky, ale niektoré a obzvlášť keď je potrebné veľmi opatrne merať, by mali ísť nejakým pripomienkovým konaním, hej? Od toho slúžia, slúžia tie návrhy, ktoré proste predkladá vláda alebo ministerstvo prostredníctvom vlády, kde vlastne, áno, sa k tomu zodpovedne pristupuje a vyvažujú sa tie záujmy. Tuná sa to obišlo a znova sa to môže stať z toho to, že nakoniec sa budeme čudovať, že čo vlastne sme schválili, lebo, áno, asi naozaj zracionalizujeme tú činnosť tej dobrovoľnej stráže tým, že ju vlastne zlikvidujeme. Viete, vlastne tým, že vlastne nebude čo chrániť, tak vlastne to je tá najvyššia miera racionalizácie. To je tak racionálne, že vlastne ju ani netreba. Neviem, to je tak, možno by to stálo za nejakú hlbšiu úvahu, je piatok, možno pri poháriku, ale, lebo snažím sa vstúpiť do takej snsáckej duše, čo teda sa tým myslelo, hej, že ako to zracionalizovať. Takže áno, vyzerá, že tam je veľa nedostatkov a rozprávame o niečom, čo sa nevie brániť. Viete, my o tej prírode veľa, tá, chúďa, ten strom sa nevie brániť, tie kroviny sa nevedia brániť, my všetci ich chceme chrániť, ale nakoniec to vyzerá bledo, hej? Keď sa pozriete, jak vyzerá tá krajina, čo sme tu nagazdovali s ňou po tých rokoch, tak to vyzerá... (Prerušenie vystúpenia časomerom.)
19. schôdza NR SR - 3.deň - A. dopoludnia
Dátum: 2024-09-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

74. Ďakujem pekne. Naozaj že treba sa asi bližšie vrátiť k tomu scenáru, čo potom, keď teda pani Mária Kolíková neprejde a prejde pán Migaľ, a ja ho skúsim teda pomenovať, lebo on nejaké kontúry už naberá, hej? Teda že pán Migaľ, potom sa zvolá výbor, niekto prijme kandidatúru na podpredsedu z radov opozície, bude zvolený hlasmi koalície a v záujme štátu a neviem čoho všetkého, tých vzletných rečí, však niekto to napíše, proste pán Migaľ poverí tohto podpredsedu, pán Migaľ sa potom vzdá funkcie predsedu a je to vybavené. A tu chcem poprosiť mojich kolegov, bývalých kolegov z KDH, nech to nerobia. Naozaj vás chcem poprosiť, naozaj chcem poprosiť, že ten scenár už mal nejaké kontúry. Ja, áno, ja si za toto pochvalu nevyslúžim, ale aj takto verejne chcem poprosiť, nech to nerobia. Proste ten výbor nemôže zostať neobsadený. Nemôže zostať neobsadený a oni to vedia, čiže ten tlak bude obrovský aj zvonku na to, aby sa obsadil opozíciou. Čiže nie je to tak, že bude paralyzovaný a neviem čo. Nie. Je veľký tlak na to, aby ustúpila koalícia. Takže áno, ešte chvíľku treba vydržať, ešte chvíľku treba byť jednotní, ešte chvíľku netreba skočiť na túto hru a nakoniec ustúpia aj chlapci z koalície a dievčatá, hej, lebo tlak z civilizovaného sveta bude obrovský na to, aby opozícia plnila kontrolnú funkciu vo výbore. Lebo teraz ju zatiaľ neplní. Takže také sú nejako kocky hodené a bolo by naozaj dobré, keby sme to zvládli a vydržali. Naozaj. A nepodľahli lákaniu a vábeniu.
20. schôdza NR SR - 1.deň - B. popoludní
Dátum: 2024-09-12
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

168. Ďakujem pekne. Pekne si to rozanalyzoval, že celé, aký je to zastierací manéver a popritom je čo iné riešiť. Ja ešte by som doplnil z toho, čo si spomínal, že niektoré veci, ktoré, ktorým som sa aj ja venoval, aj vo svetle aktuálnych, mi prídu celkom dôležité ich pripomenúť, hej, že kým my sa tu zaoberáme tým, čím sa zaoberáme, že ako nám uteká svet. Ja som dočítal teraz knihu, že, vydalo ináč mimochodom vydavateľstvo Denníka N, že Horúčava. Odporúčam. Veľmi dobrá kniha, že čo sa bude diať a ako sa bude diať so svetom skrz klimatické zmeny. A pri tom ma to napadlo, že jak som bol minulý mesiac v Číne, tak bol som tam týždeň a dva dni pršalo. Teraz som tam bol minulý týždeň a z toho týždňa tam tri dni pršalo. Predtým, keď som chodil do Číny, tak tam pol roka nepršalo. A naozaj v Číne spustili obrovský program zalesňovania a z každého chodníka trčí na každom metri strom, čiže už aj tí čínski boľševici zistili, že niečo sa deje a robia niečo úplne iným spôsobom. Čo my robíme? Ja som, je to moja srdcová záležitosť, preto si to dovolím povedať znova, že prišiel tu poslanec ministra Tarabu, ktorý uľahčil výrub v intraviláne. To znamená, celý svet sadí v mestách, natiera fasády na bielo a sadí, sadí, sadí, lebo to je riešenie. Ale vy, vláda SMERU, HLASU a SNS rúbe, rúbe, rúbe a uľahčuje vyrúb. Kam ideme? A potom zisťujete, že to bude problém. Bude problém aj to, že vyzerá, že viete, čo robí 14.10., cirka za mesiac odteraz? Končí akreditácia PPA-čky a je okolo toho zaujímavé ticho. Bude predĺžená, nebude predĺžená, neviete, čo bude, neviete, ako bude, neviete, čo bude s fondami. Prišli ste tu so svetobornou myšlienkou na záchranu sveta a Slovenska s tým, že odvoláme pána Šimečku.
20. schôdza NR SR - 1.deň - B. popoludní
Dátum: 2024-09-12
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

24. Ďakujem pekne, rozmýšľam, že ako vlastne zareagovať. Ja som tu, sedím, trpím, počúvam, ešte si počkám na pani Plevíkovú, lebo som zvedavý, na čom to ide vystavať ona. A tu máme taký parametrický posun, hej, že pán kolega Dubéci spomínal, či už priamo, aby v zásade pri veľa menách priamo kto, ako bral. Prípadne to, čo, ako povedal pán Jarjabek "však niekto to dostať musí", tak zrovna to padlo na tých SMER-ákov, chudákov, hej, oni to ani nechceli a dostali. A viete, napríklad pri tomto odôvodnení, veľmi slabom mimochodom, pán Gašpar, hej, veľmi slabom, boli ste aj v lepšej forme, vlastne sme sa dozvedeli teda, že nejaký problém je s ľuďmi okolo pána Šimečku, ale odvolávame pána Šimečku, hej? Viete, to mi príde také dosť nefér, lebo to, nie všetci môžme za to, kde sa narodíme, prípadne možno by to bol skôr môj prípad, hej? A viete, že byť súdený za to, že čo niekto niekedy niečo urobil, teraz rozmýšľam aj ja, však mňa asi nikdy do nejakej funkcie tuna nikto nezvolí, ale keby náhodou mňa chcel niekedy niekto odvolávať, tak rozmýšľam, že čo by na mňa našli, lebo na mňa, ale nieže na mňa, ale na mojich rodinných príslušníkov, hej? Tak ale, tak jak je to absurdné odvolávať pána Šimečku za to, že niečo niekto nejaké dotácie mal, tak v mojom prípade by to bolo asi, ja neviem, že môj dedo rozvracal socialistické zriadenie a bol aj v base za to. No tak viete, naozaj v tej dobe že aj to bude biľagom mojím, hej, že môj starý dedo toto si dovolil povedať, hej, že do družstva nevstúpi. Takže celé je to absurdné, hej a už si len počkám na to, na tú argumentáciu pani Plevíkovej, naozaj len kvôli tomu tu sedím a som zvedavý, že čo ide povedať a potom si podľa toho ja vystúpim v mojej ústnej rozprave.
19. schôdza NR SR - 2.deň - B. popoludní
Dátum: 2024-09-11
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

60. Ďakujem pekne, ešte možno k tomu doplneniu, že naozaj k tej motivácii. Ono je kľúčový faktor, hej, že prečo to chceš robiť, to treba vždycky aj pri pohovoroch, to je základný parameter, že prečo to chceš robiť, až potom, že za čo to chceš robiť. Aleže, viete, že a, pán minister, to je len také znova v zmysle pozitívneho, hej, že ako to udržať. Čo sme urobili pre to, ja som na dennodennom kontakte s tým, že tá bezmocnosť tej polície napríklad vo výkone tej drobnej takej, by som povedal, drobných priestupkov, že pitia alkoholu na verejnosti, hej, kde vlastne ľudia, ktorí sa rozhodli, že prežijú svoj život tak, že budú piť v parku, to je ich rozhodnutie, nie je podnietené ani zdravotným stavom, častokrát sú to zdraví chlapi, ktorí sa rozhodli, že budú piť v parku, hej. A prídu k nim policajti a povedia, že to nemajú robiť a oni im nadávajú a oni, keď im vypíše alebo im povedia, že ich budú riešiť blokovou pokutou, tak sa im vysmejú, že aj tak ju nemá z čoho zaplatiť. Viete, že tá bezmocnosť je, viete, že ako je motivujúca pre tých ľudí, ktorí to riešia, hej. A ja som tu predkladal ešte pred ôsmimi rokmi, keď som tu bol, novelu priestupkového zákona, hej, aby proste tí policajti mali možnosť vedieť aj tento typ kriminality obťažujúcej alebo tej priestupkovej, ktorá je vlastne v zásade teraz priestupkovo imúnna, lebo neviete ich riešiť, hej, a tí policajti sú úplne proste unavení z toho, hej, že proste, bezmocní svojím spôsobom. Teraz ste im pridali ďalší rozmer dezilúzie v tom, že už títo sa im smejú a potom tí, čo sa vyzeralo, že už chvíľku sa nebudú smiať, alebo tí, čo nemusia chodiť cez, viete, to bolo to povestné, jak Široký prešiel na Račianskej bez toho turniketu bezpečnostného, lebo on môže, hej, tak vyzerá, že znova môžu, znova môžu dávať do pozoru Kočnerovci a la títo ľudia, že budú dávať do pozoru policajtov. Čiže znova tá motivácia sa stratila aj úplne dole aj tam úplne hore.
16. schôdza NR SR - 2.deň - A. dopoludnia
Dátum: 2024-07-16
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

95. Ďakujem pekne. Aj som sa chcel odhlásiť, lebo tak rozmýšľam, že čo vlastne ako povedať k tejto veci, ale. Možno len to, že ten scenár máte dobrý, fakt. Akože. My sme sem prišli niektorí v trenkách proste z celého sveta, asi sme sa, lebo ste spravili chybu a prišli sme zachraňovať tie vaše chyby. A aby ten výsledok bol taký, že to tak nerezonuje, tak ste vytvorili scenár. A ja fakt žasnem, že ste dobrí. Ten, ten scenár, kto robí, robí ho dobre, hej? Pán Glück si počkal na posledné vystúpenie v rozprave. Ešte sa nechal si prepadnúť poradie. Proste vystúpil posledný. Naskákali ste všetci ako muchy, nechcem povedať na čo, hej, s faktickými. A proste dávate a už len očakávate, že čo bude večer v správach, hej? Či večer v správach a to som zvedavý, že koľko z tých, ako tie normalizované televízie to pojmú, hej? Že či budú rozprávať o tom, že sme vlastne zachraňovali kožu vám, že ste niečo zbabrali alebo to bude, prekryje niečo, že ten scenár, že teda nech, nech mu je zem ľahká. Ja tam fakt neviem, je mi ľúto, čo sa stalo všetko a, ale to naozaj nesúvisí s tým, hej? Ale dostali ste to tu, zabralo to. Bojím sa, že to bude fungovať a viete to robiť. Robíte to zručne, ale, ale viete, krajine to naozaj nepomáha, fakt. Ďakujem. (Potlesk.)
22. schôdza NR SR - 8.deň - B. popoludni
Dátum: 2024-11-04
Poslanec: Horecký, Ján (KDH)
Druh vystúpenia: Vystúpenie s faktickou poznámkou

107. Kolegovia, ďakujem pekne za vaše reakcie. Jednoducho treba o vážnych aj citlivých veciach rokovať tak, aké sú, čiže citlivo a seriózne. Ľutujem, že predkladatelia hociktorého z tých pozmeňovákov zo strany vládnych poslancov alebo poslancov vládnej koalície neprišli a nerokovali naprieč touto Národnou radou, pretože všetky strany, ktoré sme tu, zastupujeme legitímne svojich voličov. Keby ste tak urobili, bol by som odporučil, tak ako som to hovoril naozaj konkrétne tým predkladateľom niektorým, aby sme, keď už chcete explicitne zdôrazniť nejaký princíp vo výchove a vzdelávaní, hovorili teda o nezávislosti škôl vo výchove a vzdelávaní od akejkoľvek ideológie a zákaze propagácie ideológií a o náboženskej slobode. Nie o neutralite, čo je proste veľmi ohybný výraz, ktorý sa dá zle použiť, zneužiť aj bez zlého úmyslu predkladateľov. Rovnako aj o takejto vážnej veci, ako sú nejaké rámce pre výchovu a vzdelávanie, je dôležité hľadať nejaký konsenzus, nejaké odborne správne riešenie, ktoré by bolo akceptovateľné aj praxou, školami, zriaďovateľmi a ktoré vieme uchopiť a budovať to od strechy, od ústavy až po školský zákon. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Horecký, Ján (KDH)
Druh vystúpenia: Vystúpenie s faktickou poznámkou

106. Ďakujem za slovo. Kolegyňa Gažovičová hovorila o, najmä o kompenzačnom príspevku a o platových pomeroch. Pripomínam, že samotní učitelia ani... Tento vládny návrh zákona nerieši túto, túto vec v tejto chvíli, ale ak ju nevyrieši, ak ju nebudeme riešiť konštruktívne a budeme čakať až na štrajk učiteľov alebo niečo podobné, tak sa kríza v tom školstve bude len prehlbovať. Naozaj tí učitelia dostali ďalšie a ďalšie úlohy, a dokonca som zdôraznil vo svojom príspevku, že ich aj prijali, lebo si uvedomujú, že so školstvom treba pohnúť a s touto krajinou treba pohnúť, ale ak nedostanú masívnu podporu napríklad v tom, ako to máme aj v programe KDH, aby sa napríklad ich platy naviazali na povedzme priemer vysokoškolsky vzdelaných zamestnancov alebo na nejaký podobný iný automat, tak sa môžeme rozlúčiť s tým, že prestanú robiť pedagogické fakulty miesto výberu nábor, že budú hľadať toho, kto chce byť učiteľom. Naozaj ohrozujeme samotnú udržateľnosť školského systému, a pritom deklarujeme, že chceme zlepšiť ten systém vzdelávací. Tu v opozícii nesedia len nejakí bezočiví kritici všetkého, čo vláda prinesie. Sú tu ľudia, ktorí sú ochotní hľadať tie najlepšie riešenia pre túto krajinu a pre školstvo. Bol by som veľmi rád, keby tieto hlasy boli počuť a keby boli zapracované do riešení, pretože odborníkov a ľudí, ktorí tomu rozumejú a myslia to so školstvom vážne, nemáme až tak veľa.
22. schôdza NR SR - 3.deň - A. dopoludnia
Dátum: 2024-10-24
Poslanec: Horecký, Ján (KDH)
Druh vystúpenia: Vystúpenie s faktickou poznámkou

16. Ďakujem pekne obidvom pánom za vyjadrenia. Pán kolega Janas, vďaka za vaše priame vyjadrenie vášho osobného postoja, ktorý si vážim. Ubezpečujem vás, že KDH by nikdy nepodporovalo niečo také, ako je akýsi spor alebo "názorová vojna" medzi štátom a samosprávami. Som to aj zdôraznil, sme za subsidiaritu a myslíme si, že samosprávy sú najbližšie k občanovi a sú silný partner. A my vnímame prenesené kompetencie v tom zmysle, že ak štát má nejakú politiku, napr. skoré zaškolenie detí, dáva povedzme platové podmienky, tak keď štát niečo upravuje, prikazuje, tak by to mal garantovať. Práve touto úpravou nám ide o to, aby samosprávy nemuseli doplácať. A naozaj je pravda, oceňujem, že ste to aj povedali, že boli v rôznych situáciách. Niekedy máme o tom bohaté skúsenosti, nedostávali ani tých predtým 88 %, nieto ešte 100 % toho, čo dávajú na svoje školy a zariadenia. A teraz to nejdem spätne hodnotiť, len jednoducho verím, že sa zhodneme v tom, že treba v tom urobiť poriadok, urobiť to efektívne, prehľadne, tak aby peniaze slúžili na to, na čo majú byť, a aby samosprávy mohli sa sústrediť na to, čo chcú. Nikto vás tým napokon ani nezbavuje vašej zriaďovateľskej pôsobnosti, ktorá je v tomto prípade nenahraditeľná. Samozrejme, neznižujem tým zriaďovateľskú spôsobnosť cirkvi alebo súkromných osôb, teda právnických alebo fyzických. Každopádne najväčším zriaďovateľom škôl a školských zariadení na Slovensku sú samosprávy. Preto v tejto veci musíme hľadať zhodu a dohodu. Ďakujem, že ste sa vyjadrili, že tým smerom ideme. Richard, ďakujem veľmi pekne za zhodu vo výsostnom na... (Prerušenie vystúpenia časomerom.)
19. schôdza NR SR - 14.deň - A. dopoludnia
Dátum: 2024-10-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

152. Ďakujem za slovo. Pred voľbami som veľakrát počul silné reči od pána premiéra Roberta Fica o tom, ako bude zdaňovať daňovým, teda odvodom, bankovým odvodom bohatých. Teraz sa deje pravý opak. Počul som, ako nesmie sa znižovať sociálny štandard, ako sa nesmie zdvíhať DPH, deje sa praví opak. Pri transakčnej dani nielenže sa, teda nielenže sa siaha na tých najslabších a najchudobnejších. Naozaj si nezaslúžia organizácie ako Červený kríž, Slovenská katolícka charita, Plamienok a ďalšie skôr podporu než reštrikciu? Naozaj treba zaťažiť občanov, treba zaťažiť organizácie, ktoré sú neziskové a ktoré skutočne robia tú službu pre najpotrebnejších namiesto bohatých? Toto mi naozaj nesedí k sociálnej demokracii. Mám dojem, že, kolegovia, nie je vás tu 79 poslancov vládnej koalície, mám dojem, že čelíme vláde jedného muža, ktorý dokáže o 180 stupňov zmeniť svoj postoj a tiež aj vás donútiť hlasovať podľa mňa aj proti svojmu vedomiu a svedomiu, na ktoré ste prisahali spolu s Ústavnou Slovenskej republiky. Je to biedny pohľad.
19. schôdza NR SR - 13.deň - B. popoludni
Dátum: 2024-10-02
Poslanec: Horecký, Ján (KDH)
Druh vystúpenia: Vystúpenie s faktickou poznámkou

121. Ďakujem za slovo. Kolegyňa Andrea, ďakujem veľmi pekne za kvalitné vystúpenie, ako vždy dobre pripravené. Spomenula si, že nám vo viacerých profesiách už dnes chýbajú ľudia, ktorí sú podstatní pre vôbec prežitie mnohých tých práve najslabších a najzraniteľnejších, a že ďalší zvažujú svoj odchod z profesií. Ja som dnes mal stretnutie s Alianciou stredoškolákov s vysokoškolákmi práve v čase, keď tu v tejto snemovni sa riešili tričká, tak ako sa predtým riešili nálepky, a s týmito študentmi som hovoril aj o prieskume, ktorý urobili s 15-tisíc respondentmi stredo- a vysokoškolákmi. Viac ako polovica z nich nielenže plánuje štúdium v zahraničí, ale aj ostať v zahraničí. Dôvody, medzi ktoré uvádzajú, je, že jednoducho podmienky pre život v tejto krajine, perspektíva ďalšieho vývoja je veľmi negatívna. Je mi to obzvlášť ľúto aj pri tomto takzvanom konsolidačnom balíčku, ktorý naozaj je nevraživý voči ľuďom, je taký aritmetický, jednoduchý, ľahko sa to napočíta na strane príjmov a mám pocit, že je taký naozaj socialistický v tom zmysle, že vybrať 2,7 mld. a potom milostivo tú jednu miliardu rozdávať. Ale mladí ľudia nechcú almužnu, mladí ľudia nechcú byť odkázaní na sociálne dávky. Bol som na noci vedy, tak ako chodievam každý rok na noc výskumníkov, a tam sú organizácie, ktoré sa venujú mladým talentom. Vedci, ktorí sú zapálení pre svoju prácu, sú to neziskové organizácie, ktoré sú najlepšou nádejou Slovenska pre hospodárstvo s vyššou pridanou hodnotou a vyššiu kvalitu života. A mám pocit, že vláda ide presne opačným smerom.
19. schôdza NR SR - 13.deň - A. dopoludnia
Dátum: 2024-10-02
Poslanec: Horecký, Ján (KDH)
Druh vystúpenia: Vystúpenie s faktickou poznámkou

44. Ďakujem za slovo. Predseda Milan Majerský, ďakujem ti za tvoje principiálne a štátnické vystúpenie a nadviažem v tomto duchu najskôr pointou šetrenia. Ak sa šetrí na zlom mieste nesprávnym spôsobom, prepáčte za výraz, ak ide o hlúpe šetrenie, tak nakoniec to prinesie ešte väčšie škody. Pozná to každá núdzna rodina, pozná to podnikateľ, ktorý nemá peniaze na sanovanie na investície a potom podnik ide dole. Pozná to každá škola, ktorá nemá prostriedky na údržbu a potom rieši havárie, ktoré sú desaťkrát také drahé. Ak budeme šetriť na občanoch, ak zaťažíme občanov, ak budeme brzdiť ekonomiku, ak budeme brzdiť domácu spotrebu, tak sa môže stať, že to zvýšenie DPH ani neprinesie očakávaný výsledok. Naopak, môžeme sa dostať do začarovaného kruhu poklesu ekonomiky a hospodárskeho rastu. Nuž ako teda šetriť, aby to šetrenie bolo v podstate investíciou do vyššej kvality života v budúcnosti a odstránilo riziká? Niečo z toho už Milan Majerský povedal. Dotknem sa kvôli času najskôr reformy verejnej správy. Ako minister školstva som veľakrát počúval výzvu: riešte malé školy, sú drahé, je ich málo, nefungujú tak dobre ako tie väčšie, kde sú služby rozdelené, ktoré majú väčšie možnosti pre starostlivosť aj o zamestnancov, aj o žiakov. Ale na to potrebujete mať, samozrejme, partnerov, zriaďovateľov, teda väčšie strediskové obce, jednoducho tak, ako o tom hovoril Milan. Ďakujem.
19. schôdza NR SR - 10.deň - A. dopoludnia
Dátum: 2024-09-26
Poslanec: Horecký, Ján (KDH)
Druh vystúpenia: Vystúpenie s faktickou poznámkou

42. Ďakujem pekne za slovo, pán predsedajúci. So skráteným legislatívnym konaním vo vážnych a veľkých veciach máme už, žiaľbohu, dosť silné, negatívne skúsenosti. A poviem to procesne, najmä v tom, aký je dopad takéhoto, takejto legislatívy na reálny život v krajine. Poviem vám len jeden príklad, lebo tých situácií je nespočetne. Keď som bol minister školstva, musel som pristúpiť k zvýšeniu finančných pásiem až po úroveň päť, lebo v škôlkach a školách sa jednoducho nedalo pripraviť stravu za tie peniaze, ktoré tam boli. A tritisíc škôl a škôlok je dnes nastavených na nejaké ceny potravín, nákup potravín, réžiu okolo toho a to je len malinký kúsoček z toho, čo čaká republiku, život ľudí, všetky organizácie, ak nespojíme naozaj tento, konsolidáciu verejných financií s rozpočtom, neurobíme to spoločne aj s tými, ktorých sa to týka, systémovo a nie takto ad hoc a potom budeme naprávať chyby, ako sme to robili aj pri Trestnom zákone päť-, šesťkrát. Bude nás to oberať o peniaze, čas, energiu a napokon to bude drahšie než nerobiť nič. Ďakujem.
19. schôdza NR SR - 7.deň - A. dopoludnia
Dátum: 2024-09-20
Poslanec: Horecký, Ján (KDH)
Druh vystúpenia: Vystúpenie s faktickou poznámkou

65. Ďakujem za slovo. Ďakujem aj, vážené dámy, páni, za vaše reakcie. Ľutujem, že pani kolegyňa Plaváková odišla, lebo stojím o ten dialóg a chcel som jej vysvetliť svoj postoj. Objekt práva a byť ľudskou bytosťou sú principiálne a váhovo bytostne iné veci. To, že právnici sa zhodnú na tom, že dieťa, teda ľudská bytosť nie je objektom práva, a teda nepožíva ochranu života v niektorých krajinách, je donebavolajúci zločin a my sa naň snažíme reagovať. Jednoducho nie je ani to pravda, že nie sú absolútne objektom práva. Koľko máme zákonov a predpisov, ktoré chránia s osobitným zreteľom tehotnú ženu a dieťa napríklad pred fajčením, pred škodlivými látkami a pred kadečím. Prečo to robíme? Prečo to robíme s väčším zreteľom k tehotným ženám? Kvôli ich plodu, kvôli ich dieťaťu pod srdcom. Nerobíme to kvôli nejakému zhluku buniek, ale kvôli tomu, že sa jedná o dva životy. Tak ako to bolo spomínané aj včera, že niekedy ide o dvojnásobnú vraždu alebo dvojnásobné zabitie, ak sa stane nehoda alebo úmyselný trestný čin, že niekto zmarí život tehotnej ženy a s ním aj život nenarodeného dieťaťa. Nuž, Charta základných ľudských práv Európskej únie chráni život, predovšetkým život a základné atribúty dôstojného života každej bytosti vrátane menšín, ale aj vrátane nenarodených detí, nie právo na potrat, ktoré rozhodne nie je právom ľudským, ale neľudským. Ďakujem. (Potlesk.)
19. schôdza NR SR - 2.deň - B. popoludní
Dátum: 2024-09-11
Poslanec: Horecký, Ján (KDH)
Druh vystúpenia: Vystúpenie s faktickou poznámkou

113. Ďakujem za slovo. Ďakujem, kolega Martin, za tvoj príspevok, opäť skúsenosť je výpoveď z praxe. To, čo ma zaujalo a čo chcem faktickou komentovať, je príprava budúcich pedagógov, pretože naozaj starostlivosť o nich nezačína až adaptačným vzdelávaním na škole. Hovoril som s radou vysoko vysokých, teda študentskou radou vysokých škôl, taktiež aj s dekanmi viackrát, ktorí pripravujú budúcich učiteľov, a zvažovali sme spolu takýto model. Tri roky štúdia bakalárskeho s ťažiskom na tej príprave kompetencií, ktoré potrebujú znalostných. Samozrejme, aj s návštevou škôl, s náčuvmi, ale potom nech sa ťažisko vzdelávania presunie do škôl, kde presne, tak ako opisoval Martin z Veľkej Británie, sa cez rôzne služby, cez rôzne pozície učia v praxi a porovnávajú to, čo im profesori, docenti na vysokých školách, s čím ich konfrontujú s praxou a touto teóriou a teoretickou prípravou. Na čo nám je po piatich rokoch pripravený takmer vedec, ktorý sa učí byť učiteľom až v momente, keď je už triedny a už učiteľ na plný úväzok? Nech si potom v ďalšom vzdelávaní doplní pre mňa za mňa kvantovú fyziku, ak je to fyzik, prírodovedec, to, čo ho zaujíma, nech rastie vo vertikále, pretože má byť niekoľko poschodí nad študentmi, ale nech príde do školy ako hotový učiteľ. Toto som teraz povedal iba ako príklad, že my nehľadáme palicu na to, aby sme bili politického oponenta, keď komentujeme veci, komentujeme ich tak, že prinášame riešenia a budeme v tom pokračovať aj ďalej. Bližšie potom v druhom čítaní. Ďakujem.